**Nr 3**

**Innlandet Venstre ber kommunene benytte det lokale handlingsrommet i rusreformen**

Endringsforslag fra UV: Endre tittel til opprinnelig tittel: *Regional rusreform i Innlandet:* Foreslås avvises Innlandet Venstre vil gi hjelp, ikke straff for rusavhengige. 66 mennesker i Innlandet har mistet livet av overdose i løpet av fem år. Hvert eneste liv er ett tap, og straff er en fallitt mot mennesker i en sårbar situasjon. Innlandet Venstre ønsker å begrense bruk av straff og styrke rusomsorgen i Innlandet. Innlandet trenger en regional rusreform.

Norge har en feilslått ruspolitikk. Norge topper overdosestatistikken i Europa, og rusavhengige og rusbrukere sliter mer i Norge enn andre land. 4 av 10 ungdom unngår å ringe ambulansen i farlige situasjoner med illegale rusmidler i frykt for politi. I tillegg er det syv ganger så stor sannsynlighet for at du blir straffet for narkotikalovbrudd dersom du har foreldre med lav eller ingen utdannelse, enn hvis du har foreldre med høyere utdanning. Norsk ruspolitikk har basert seg på en straffelinje der vi behandler mennesker som sliter som kriminelle. Samtidig vet vi at straff ikke funker. NOU 2019: 26 “Fra straff til hjelp” fastslo at vi må gå fra straff til hjelp i ruspolitikken. Det behovet gjelder også Innlandet.

Endringsforslag fra Roger Granum; Endre setningen: 4 av 10 ungdom unngår å ringe ambulansen i farlige situasjoner med illegale rusmidler i frykt for politi til: *4 av 10 ungdommer som havner i farlige situasjoner med illegale rusmidler, vegrer seg for å ringe etter ambulanse i frykt for strafferekasjoner fra politiet. Innstilles!*

Strykningsforslag fra Roger Granum: Fjerne setningen: *I tillegg er det syv ganger så stor sannsynlighet for at du blir straffet for narkotikalovbrudd dersom du har foreldre med lav eller ingen utdannelse, enn hvis du har foreldre med høyere utdanning.* Innstilles!

Innlandet Venstre vil at kommunene aktivt skal bruke det handlingsrommet som dagens lovverk og lovtokninger åpner for, for å begrense bruken av straff og øke oppfølgings og helsetilbudet for rusbrukere. Kommunee kan gjerne jobbe for dette gjennom de interkommunale polistiske rådene, og i samarbeid med politiet. .

Endringsforslag fra UV: Foreslår opprinnelig tekst. Foreslås avvises

Innlandet Venstre vil alltid prioritere de mest sårbare menneskene i samfunnet vårt. Rusavhengige har i en årrekke blitt stigmatisert og sett på som kriminelle. Mens vi har en regjering som prioriterer straff framfor hjelp i ruspolitikken ønsker Innlandet Venstre gjøre det vi kan for å sikre en human og verdig behandling av rusbrukere i Innlandet.

Endringsforslag siste setning fra UV: Endre «ønsker» til «vil» - foreslås avvist. Fjerne «gjøre det vi kan» - Innstilt

Endringsforslag fra UV: Ta inn igjen begge kulepunktene – foreslås avvist

Endringsforslag fra Ketil Kjenseth – nye kulepunkter – innstilles:

*Innlandet Venstre vil;*

* *At rusforebyggende tiltak skal få større plass i regional plan for folkehelse i Innlandet*
* *At Innlandet Fylke tar initiativ til et regionalt rusforum for Innlandet hvor Sykehuset Innlandet, Innlandet politidistrikt, NAV Innlandet, KS Innlandet og pasient- og brukerorganbisasjoner i Innlandet inviteres inn*
* *Etablere et rusforebyggende forum for Gjøvik, Hamar og Lillehammer hvor de fleste overdoser skjer*
* *Bidra til å få en ruskoordinator inn i alle legevaktene i Innlandet*
* *Bidra til å etablere fem nye fontenehus i Innlandet*